Σωματεία

## **Αποστράτων Ενόπλων Δυνάμεων και Σωμάτων Ασφαλείας Περιφέρειας Κρήτης.**

 Ηράκλειο 28 Ιανουαρίου 2023

 Ψ Η Φ Ι Σ Μ Α

1. **Αποτίνουμε** φόρο τιμής, στα στελέχη των Σωμάτων Ασφαλείας και Ενόπλων Δυνάμεων, που θυσιάσθηκαν στο βωμό του καθήκοντος στον αγώνα για την προστασία των έννομων αγαθών στην κοινωνία και στην Πατρίδα .
2. **Συγχαίρουμε** το προσωπικό των Ενόπλων Δυνάμεων και Σωμάτων Ασφαλείας (Ελληνικής Αστυνομίας, Πυροσβεστικού Σώματος και Λιμενικού Σώματος – Ελληνικής Ακτοφυλακής ) γιατί καθημερινά με πενιχρά μέσα, αλλά με υψηλό φρόνημα και πίστη στο καθήκον τους, δίνουν ένα άνισο αγώνα, κάτω από αντίξοες συνθήκες που επιτείνονται από την παρουσία του covid-19, για να διασφαλίσουν τα αγαθά της τάξης, ασφάλειας και την ασφάλεια της χώρας.
3. **Είμαστε αλληλέγγυοι στους αγώνες των εργαζομένων και των συνταξιούχων**
4. **Ανησυχούμε**  για την ανεργία, τη «μετανάστευση» των νέων μας, την αύξηση του δημογραφικού προβλήματος, την αποδυνάμωση της κοινωνικής ασφάλισης, την κρίση θεσμών και αξιών.
5. **-Ζητούμε :**

**Α- Η αύξηση 7,75%,**για το έτος 2023 και τα επόμενα έτη**, να είναι πραγματική αύξηση στο εισόδημα του συνταξιούχου και να μην συμψηφίζεται με την προσωπική διαφορά.**

**Β-Την εφαρμογή της  υπ’ αριθ. 1477/2021 απόφασης του Ελεγκτικού Συνεδρίου** για την αλληλεγγύη και την απόδοση αναδρομικών 23 μηνών (Φεβ. 2017-Δεκ. 2018) σε όλους τους δικαιούχους συνταξιούχους, ανεξαρτήτως κατάθεσης σχετικής προσφυγής.

Γ-Τα επιδόματα εορτών και αδείας, να χορηγηθούν εκ νέου σε όλους τους κλάδους εργαζομένων και συνταξιούχων στη βάση της λογικής του ν. 1082/1980.

Ειδικά δε για τους συνταξιούχους τίθεται ζήτημα ευθείας καταστρατήγησης του δικαιώματος στην περιουσία και της αρχής της ανταποδοτικότητας των εισφορών, καθώς καταβλήθηκαν ειδικές εισφορές για δώρα, επιδόματα αδείας για δεκαετίες, χωρίς αυτές οι εισφορές να επιστρέψουν στους δικαιούχους τους

**Δ-τη χορήγηση ολόκληρης της κύριας και επικουρικής σύνταξης χηρείας** (στο 70% όπως ίσχυε πριν το Νόμο 4387/2016 ,όπως τροποποιήθηκε με τους Νόμους 4389/2016 και 4611/2019 ) .

Ε-**Να καταργηθεί το άρθρο 20 του ν. 4387/2016 και το άρθρο 27 του ν.4670/2020** και όλες οι διατάξεις που θέτουν περιορισμούς στην απασχόληση των συνταξιούχων, που είχαν αναλάβει ή θα αναλάβουν εργασία ή αυτοαπασχόληση στο μέλλον, ανεξαρτήτως πότε έχουν συνταξιοδοτηθεί ή θα συνταξιοδοτηθούν ή πότε θα αναλάβουν εργασία η αυτοαπασχόληση.

Ζ-**Για το** **Μετοχικό Ταμείο Πολιτικών Υπαλλήλων** ,να μην εκποιηθεί η κινητή και ακίνητη περιουσία του και να μην γίνει καμία παραβίαση - παρέμβαση στα περιουσιακά δικαιώματα και τα διοικητικά του Ταμείου, σύμφωνα με το Νόμο 4997 / 25 Νοεμβρίου 2022 (εξορθολογισμός ασφαλιστικής και συνταξιοδοτικής νομοθεσίας, κ.λ.π

**η- Για τους ευδοκίμως τερματίσαντες την σταδιοδρομία, υ**πηρετούντες στις Ένοπλες Δυνάμεις και τα Σώματα Ασφαλείας , που αποστρατεύονται με απόφαση των αρμοδίων οργάνων του Σώματος χωρίς να έχουν συμπληρώσει πάντοτε τα απαραίτητα 40 έτη πραγματικής συντάξιμης υπηρεσίας **,** για τον υπολογισμό του ποσού της ανταποδοτικής σύνταξης, ως ποσοστό αναπλήρωσης να λαμβάνεται το ποσοστό που αντιστοιχεί στα 40 έτη πραγματικής συντάξιμης υπηρεσίας

**θ-Την επαναφορά των προσαυξήσεων του Α.Ν. 1854/51 (ΚΟΝΔΥΛΗ),**με τους όρους και προϋποθέσεις υπολογισμού, που ίσχυαν πριν του ν.4387/2016 **στις κύριες συντάξεις** για τον υπολογισμό του ποσού της ανταποδοτικής σύνταξης **,των προσώπων της παραγράφου 3 του άρθρου 42, του ΠΔ 169/2007, με βάση υπολογισμού τον βασικό μισθό της τελευταίας μισθολογικής τους προαγωγής, σύμφωνα με τα καθοριζόμενα στο άρθρο 37, παράγραφο 3 του ν. 3016/2002.**

**Ι-** **Την κατάργηση της ΚΥΑ** [**ΦΕΚ Τεύχος B’ 6694/23.12.2022 η υπ. Αριθμ. Φ. 951.1/101/1243962/Σ. 5091 ΚΥΑ**](https://www.staratalogia.com/wp-content/uploads/2022/12/BOEA-FEK-2022-Tefxos-B-06694-downloaded-27_12_2022.pdf) , η οποία τροποποιεί την [**2412/Φ.951/360/431347/17-1-1984 κοινής απόφασης**](https://www.staratalogia.com/wp-content/uploads/2022/12/BOEA-FEK-1984-Tefxos-B-00074-downloaded-27_12_2022.pdf) των Υφυπουργών Εθνικής Άμυνας και Οικονομικών «Βοήθημα Οικογενειακής ή Επαγγελματικής Αυτοτέλειας για τα παιδιά των μετόχων και Μερισματούχων του ΜΤΣ» (Β’ 74),σύμφωνα με την οποία, *από 01-01-2023 και έπειτα, οι μήνες ασφάλισης που διανύθηκαν εντός του χρονικού διαστήματος καταβολής του μερίσματος****, λογίζονται στο ήμισυ****, στρογγυλοποιημένοι στην επόμενη ακέραια μονάδα*

**Κ-Η μάχιμος πενταετία να αναγνωρίζεται**, όπως προβλέπεται στην παρ. 11, σε συνδ. με παρ.9 του άρθρου 41 π.δ. 169/2007 και για το προσωπικό των Ενόπλων Δυνάμεων και Σωμάτων Ασφαλείας που αποχώρησε ή αποχωρεί με αίτησή του, με τη συμπλήρωση 20ετούς πραγματικής υπηρεσίας και του οποίου ο χρόνος υπηρεσίας, λογίζεται αυξημένος στο διπλάσιο,(ΕΚΑΜ -ΤΕΕΜ -ΕΝΑΕΡΙΑ ΜΕΣΑ κ.λ.π) .Η δε καταβολή των ασφαλιστικών εισφορών για την αναγνώριση αυτή να παρέχεται σύμφωνα με την παρ. 3 άρθρου 38 ν. 4387/2016, ήτοι καταβολή από ασφαλισμένο κατά ποσοστό 6,67% και από μέρους Δημοσίου 13,33%»

Τα Σωματεία - Οι Πρόεδροι

1-- ΕΝΩΣΗ  ΑΠΟΣΤΡΑΤΩΝ ΑΞΙΩΜΑΤΙΚΩΝ ΣΤΡΑΤΟΥ : ΚΑΛΟΓΕΡΑΚΗΣ Σταύρος

2- ΕΝΩΣΗ ΑΠΟΣΤΡΑΤΩΝ ΑΞΙΩΜΑΤΙΚΩΝ  ΑΕΡΟΠΟΡΙΑΣ :ΤΣΙΕΡΤΖΗΣ Αντώνης

3-ΕΝΩΣΗ ΑΞΙΩΜΑΤΙΚΩΝ ΝΑΥΤΙΚΟΥ :ΤΣΙΚΛΑΝΗΣ Ιωάννης

4- ΣΥΛΛΟΓΟΣ ΑΠΟΣΤΡΑΤΩΝ ΛΙΜΕΝΙΚΟΥ ΣΩΜΑΤΟΣ ΚΡΗΤΗΣ ΚΑΙ ΔΩΔΕΚΑΝΗΣΟΥ :ΧΟΥΧΟΥΡΕΛΟΣ Νικόλαος

5- ΣΥΝΔΕΣΜΟΣ ΑΠΟΣΤΡΑΤΩΝ ΣΩΜΑΤΩΝ ΑΣΦΑΛΕΙΑΣ ΝΟΜΟΥ  ΧΑΝΙΩΝ :ΜΑΥΡΑΚΗΣ Σπύρος

6- ΣΥΝΔΕΣΜΟΣ ΑΠΟΣΤΡΑΤΩΝ ΣΩΜΑΤΩΝ ΑΣΦΑΛΕΙΑΣ ΝΟΜΟΥ  ΛΑΣΙΘΙΟΥ :ΚΡΟΥΣΑΝΙΩΤΑΚΗΣ Μανώλης

7- ΣΥΝΔΕΣΜΟΣ ΣΥΝΤΑΞΙΟΥΧΩΝ ΣΩΜΑΤΩΝ ΑΣΦΑΛΕΙΑΣ ΝΟΜΟΥ  ΡΕΘΥΜΝΟΥ :ΔΕΣΠΟΤΑΚΗΣ Βαγγέλης

8- ΣΥΝΔΕΣΜΟΣ ΑΠΟΣΤΡΑΤΩΝ ΣΩΜΑΤΩΝ ΑΣΦΑΛΕΙΑΣ ΝΟΜΟΥ  ΗΡΑΚΛΕΙΟΥ :ΟΥΡΑΝΟΣ Νικόλαος